Svetovalna dejavnost v izobraževanju odraslih

Sledi svojemu prostovoljnemu delu
2025-09-19 10:00 - 11:30 (Europe/Ljubljana) | Ljudska univerza ZIK Črnomelj, Kolodvorska cesta 32c, Črnomelj, 8340
ZIK Črnomelj bo v sodelovanju s Hišo Sadeži družbe Črnomelj in Območnim združenjem rdečega križa Črnomelj organiziral delavnico, namenjeno prostovoljcem, na kateri se bomo seznanili z obrazcem za beleženje znanj, spretnosti in kompetenc, pridobljenih s prostovoljnim delom.

Jezik na dlani
2025-09-19 10:00 - 11:30
Delavnica je namenjena tujcem, ki na ZIK-u Črnomelj obiskujejo tečaj slovenščine. Na delavnici bomo odkrivali enostavna orodja za izboljšanje besedišča, izgovarjave in sporazumevanja v vsakdanjih situacijah.

DAN ZA SAMOSTOJNO UČENJE - Znanje jezikov odpira vrata
2025-09-18 10:00 - 11:30
Udeleženci Socialne aktivacije+ ZIK Črnomelj bodo na delavnici spoznavali aplikacije za učenje tujih jezikov in uporabo umetne inteligence za pomoč pri učenju.

Kibernetska varnost ali tarča napada, izberite sami!
2025-09-17 10:00 - 11:30
Predavanje o kibernetski varnosti je namenjeno delodajalcem. Predaval bo Simon Kramarič, ki bo predstavil najnovejše trende, najpogostejše pasti in praktične nasvete, kako zaščititi podjetje ter zaposlene pred kibernetskimi napadi.

Zakonske zahteve za delodajalce na območjih z več radona
2024-09-19 10:00 - 11:30
V okviru Dnevov svetovanja za znanje bo potekalo predavanje za delodajalce na temo zakonskih obveznostih, ki jih je potrebno upoštevati na območjih z več radona. Predavanje bo izvedla Selma Fijuljanin iz Urada za varstvo pred sevanji.

Življenje z izgubo sluha
2024-09-18 10:00 - 11:00
V okviru Dnevov svetovanja za znanje vabljeni na predavanje Življenje z izgubo sluha. Predsednik Društva oseb z izgubo sluha Dolenjske in Bele krajine Vladimir Kastelec in strokovna delavka Geni Močnik bosta predstavila delovanje društva, tehnične pripomočke za gluhe in naglušne, komunikacijo z gluho osebo, kako do prvega slušnega aparata in pravice gluhih in naglušnih.

Kaj dela andragog?
2023-09-22 11:30 - 13:00
V sodelovanju s Filozofsko fakulteto v Ljubljani in Srednjo šolo Črnomelj bo organizirana predstavitev poklica andragog. Profesor dr. Marko Radovan iz Filozofske fakultete bo dijakom Srednje šole Črnomelj predstavil fakulteto, študijska programa pedagogika in andragogika, potek študija ter možnosti izmenjav. Svetovalke in svetovalci ZIK Črnomelj pa bodo predstavili delo organizatorja izobraževanja in svetovalca v izobraževanju odraslih.

Izobraževalne možnosti za zaposlene
2023-09-22 09:00 - 10:00
Na spoznavno-delavnem srečanju s predstavniki sindikata ZSSS bo predstavljen predstavitveni film ZIK Črnomelj, svetovalna dejavnost Svetovalnega središča Pokolpje in izobraževalni programi za zaposlene.

Z e-znanji do lažje/boljše vključenosti v slovensko družbo
2023-09-21 11:00 - 12:00
Na delavnici bodo priseljenci v Beli krajini spoznali možnosti organiziranega in samostojnega učenja slovenščine s podporo digitalne tehnologije.

Kako se učiti
2023-09-20 12:00 - 13:00
Na delavnici bodo udeleženci spoznali pomen vseživljenjskega učenja v sodobni družbi, razvijali motivacijo in spretnosti pri organizaciji učenja in pri upravljanju s časom. Reševali bodo vprašalnik za ugotavljanje in vrednotenje kompetence učenje učenja. Pridobljeni podatki bodo izhodišče za razmislek o učenju v prihodnje.
